Fəzail Ağamalıdan Ramiz Mehdiyevi müdafiə edən professora cavab: » "Dünya" informasiya agentliyi\nFəzail Ağamalıdan Ramiz Mehdiyevi müdafiə edən professora cavab: - “Nə oldu, hamı natəmiz oldu, Solmaz xanım təmiz?”\nTarix: 16-09-2020, 15:55 | Çap et\nAzərbaycan Milli Elmlər Akademiyasının (AMEA) prezidenti, akademik Ramiz Mehdiyevin nəvəsinin toy qalmaqalı səngiyən ərəfədə özləri tərəfindən yenidən gündəmə gətirilib.\nBelə ki, AMEA-nın Z.Bünyadov adına Şərqşünaslıq İnstitutunun baş elmi işçisi, professor Solmaz Rüstəmova-Tohidinin Akademiyanın saytında yayımlanan yeni məqaləsində “akademik toy” yenidən gündəmə gətirilib və Ramiz Mehdiyev yazıda birbaşa müdafiə olunub.\nYazıda diqqətçəkən məqamlardan biri də Solmaz Rüstəmova-Tohidinin Ramiz Mehdiyevi tənqid edənlərə qarşı ittihamıdır:“Hücumçular” sanki unudurlar ki, akademik Ramiz Mehdiyev bu gün Azərbaycan Milli Elmlər Akademiyasının prezidentidir, on mindən artıq əməkdaşı olan ali elmi müəssisəsinin rəhbəridir və onun ünvanına deyilən təhqir və təhdidlər istər-istəməz akademiyanın hər bir əməkdaşında xoşagəlməz hislər oyadır.\nBütün bu olaylarda yeganə sakitləşdirici hal əsl alimlərin (elmi dərəcəsi olan deputatlar və digərləri nəzərdə tutulmur) bu “toy əhvalatının” doğurduğu miskin tamaşada iştirak etməməsidir. Mümkündür ki, Akademiya kollektivinin bu ümumi sükutu içində kimlərsə müşahidəçi mövqe tutaraq bu işlərin nə ilə bitəcəyini gözləyir.\nAmma mən əminəm ki, Elmlər Akademiyasının çoxsaylı kollektivi Ramiz Mehdiyevlə bağlı bu kampaniyanın gedişində respublikada yeganə ali fundamental akademik elm ocağının da ən natəmiz niyyətlərlə haqsız tənqid və əsassız ittihamlara məruz qalmasından olduqca narahatdır”.\nGöründüyü kimi, yazıda yenidən akademikin son davranşlarına etiraz eədnlər təhdid olunub.\nÜmumiyyətlə, hadisələrin səngidiyi, toyun unudulmağa getdiyi bir dönəmdə bu yazı nəyə xidmət edir? Ramiz Mehdiyev indi də “qalaqurma” edir? Yəni Ramiz Mehdiyev yeni müdafiəçilərini danışdırmağa başlayır, özünün tək olmadığını, bütövlükdə AMEA-nın onu müdafiə etdiyini göstərmək istəyir?\nAna Vətən Partiyasının (AVP) sədri, millət vəkili Fəzail Ağamalı Cebhe.info-ya açıqlamasında deyib ki, bu şəxslərin arxasında Ramiz Mehdiyev dayanır:\n“Mən şəxsən onu tanımıram. Ola bilsin ki, xidmətləri var, amma adı mənə tanış deyil. Tarixçi olsaydı, yəqin ki, bilərdim. Görünən odur ki, o, indiyə qədər peşəkar imzası ilə tanınır. Azərbaycanın taleyüklü məsələləri ilə bağlı alim, ziyalı kimi sözünü demədiyinə görə imzası tanınmır. Yaxşı olardı ki, bu fəallığını Azərbaycan dövlətinin, xalqının taleyüklü məsələlərində də göstərərdi, yazı yazıb, imza qoyardı.\nƏn azı, işğal olunmuş torpaqlarımızın azad olunması ilə bağlı uzun illərdən bəri Azərbaycan xalqının həm də informasiya məkanında aparmış olduğu mücalidədə öz sözünü desəydi, imzası tanına bilərdi. Bu gün əgər bu fikirləri ifadə edibsə, bu, onun şəxsi, subyektiv mövqeyidir. Özünü təmiz çıxarıb başqasına çirkab yaxmaq heç də ziyalıya üstünlük, hörmət gətirən keyfiyyət deyil. Məsələ bundadır ki, Azərbaycan demokratik ölkədir, söz, mətbuat azadlığı var. Hər kəsin fikrini azad şəkildə ifadə etmək hüququ var.\nBu baxımdan, Ramiz Mehdiyevin ətrafında gedən qalmaqallı toy söhbətindən sonra müxtəlif rəylər, fikirlər səsləndirildi. Onların içərisində bu xanımın dediyi kimi, çirkaba bulaşmış, o məqsədə xidmət edən insanları görmədim. O cür insanları da tanımıram. Tam əminəm ki, belə insanlar da yoxdur. Onların içərisində millət vəkilləri, tanınmış jurnalistlər, ən müxtəlif sahələrdə fəaliyyət göstərən, cəmiyyətdə kifayət qədər nüfuzu olan söz sahibləri, ictimai xadimlər, yazarlar, alimlər var idi. Nə oldu, Solmaz xanım təmiz oldu, bunların hamısı natəmiz oldu?\nBu cür yanaşmanın özü ziyalıya yaraşan kefiyyət deyil. Ona görə də daha dərinə getmədən, dediklərimi təkrar etmədən demək istəyirəm ki, Ramiz Mehdiyev indi də bu cür akademiklərin, alimlərin arxasında dayanaraq yenə də özünün kin-küdurətini cəmiyyətə təqdim etməkdədir. Hər halda arzuolunan hal deyil.\nArtıq deyilən deyilib, hər kəs özü üçün nəticə çıxarmalıdır. Özünə, keçmişinə ciddi şəkildə baxıb, onu götür-qoy etməlidir. Elə etməlidir ki, bundan sonra həyatını bu cür tənqidlərlə, iradlarla yaşamasın. Artıq ən müxtəlif səpkili məlumat gedir, şərhlər verilir. Hətta ciddi materiallar sosial şəbəkələrə qoyulur”.\nF.Ağamalı bildirib ki, deyilən fikirlərin Akademiyaya qarşı olduğu nəticəsini çıxarmaq doğru deyil:\n“Qətiyyən belə deyil. Mən özüm də dəfələrlə fikrimi söyləyərkən demişəm ki, AMEA Azərbaycan elminin məbədidir, bura uzun illər boyu Azərbaycan elminə xidmət edib, elmə nəhəng şəxslər bəxş edib. Çox təəssüf ki, indi o ənənə qırılıb, yoxdur. Bu baxımdan, deyilən o iradları da qəbul etmirəm. Bir nəfərin üzərinə gedən tənqidi fikirləri ümumiləşdirib AMEA-nın, orada çalışan ziyalıların adına ünvanlamağın özü də tamamilə haqsız və ədalətsiz yanaşmadır”.


Taksilərdə nağd ödəniş ləğv olunur – Rəsmi açıqlama\n27 May 2016 - 10:50\n“Bakı şəhəri üzrə bütün ictimai nəqliyyat vasitələrinə, o cümlədən taksilərə müəyyən tələblər qoyulacaq. Artıq bununla bağlı Bakı Nəqliyyat Agentliyində konsepsiya hazırlanır”.\nN. Allahyarova onu da bildirib ki, konsepsiyada bütün daşıyıcılar Bakı Nəqliyyat Agentliyi tərəfindən xüsusi təlim mərkəzində yoxlamadan keçməmiş nəqliyyata buraxılmayacaqlar: “Bütün optimallaşma, inteqrasiya prosesiləri yay aylarına təsadüf edəcək. Bəzən elə olur ki, eyni istiqamətdə bir neçə marşrut xətti var. Bəzən eyni istiqamətdə yalnız bir marşrut xətti olur. Bu da sərnişinlərə böyük problem yaradır. Bununla bağlı konsepsiyadan irəli gələn bütün dəyişikliklər yay aylarına təsadüf edəcək ki, insanların hərəkətinə mane olmasın. Avtobus və sürücülərlə bağlı proses mərhələli şəkildə həyata keçiriləcək”.


Prokurorluq: ‘Cahangir Hacıyev işi üzrə araşdırma davam edir’\n2022, 30 İyun, Cümə axşamı, Bakı vaxtı 21:28\nBeynəlxalq Bankın 15 il azadlıqdan məhrum edilmiş sabiq rəhbəri Cahangir Hacıyevin işi ilə bağlı araşdırmalar davam edir.\nE.Sultanov “Trend” Agentliyinin sorğusuna cavabında xatırladıb ki, məhkəmə hökmünə görə, C.Hacıyev 2001-2015-ci illərdə Beynəlxalq Bankın sədri vəzifəsində olarkən mütəşəkkil dəstə yaradıb.\nBuna da bax: Cahangir Hacıyev bəraət istəyir\nC.Hacıyevin Maliyyə Nazirliyinə ittihamları\nBaş Prokurorluq rəsmisi əlavə edib ki, C.Hacıyev və digərləri Beynəlxalq Bankdan yüz milyonlarla vəsaiti çoxpilləli köçürmələr vasitəsilə xarici ölkələrdə bilavasitə özlərinin yaratdığı fərqli adlar altında olan hüquqi şəxslərə ötürüblər. Banka heç bir fayda gətirmədiyi bildirilən həmin vəsaitlərin müxtəlif layihələrə yönəldilməsi və mənimsənilməsi ilə bağlı epizodlar araşdırılır.\nBuna da bax: Cahangir Hacıyevə 15 il həbs verildi\nCahangir Hacıyev ittihamları qəbul etmir. C. Hacıyevin fikrincə, həbsdən azad edilməli, ondan və digər təqsirləndirilən şəxslərdən üzr istənməlidir.\nO, məhkəməsindəki çıxışında Maliyyə Nazirliyi rəhbərliyini 350 milyon manat mənimsəməkdə də ittiham etmişdi.\nBeynəlxalq Bankın sabiq rəhbəri Ali Məhkəməyə hökmdən kassasiya şikayəti verib. O, məhkəmədən bəraət tələb edir.


Yaşıl lobya ilə toyuq şorbası » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 9-11-2016, 14:00\nBölmə: Bizim mətbəx » Duru yeməklər Səs ver: Tərkibi (6 pay): 400 q toyuq filesi 2 diş sarımsaq 1 iri baş soğan 800 q öz şirəsində pomidor 1 l toyuq bulyonu1 ç.q. reyhan qurusu1/2 ç.q. quru oreqano200 q yaşıl lobyaduzistiotHazırlanması:Soğanı və sarımsağı xırda doğrayın. Toyuq ətini quşbaşı doğrayın. Tavada 1 x.q. bitki yağını qızdırıb soğanı yumşalınca, təxminən 5 dəqiqə qovurun. Sarımsaq əlavə edib daha 1 dəqiqə qovurun. Toyuq ətini əlavə edib qarışdırın, rəngi dönənədək, təxminən 3-4 dəqiqə bişirin. Bunları qazana tökün. Bulyonu, ədviyyatı, duzu və əzilmiş pomidorları suyu ilə birlikdə əlavə edin. Qaynara düşəndən sonra vam odda 30 dəqiqə bişirin. Lobyanı xırda doğrayıb şorbaya əlavə edin. Daha 10 dəqiqə bişdikdən sonra ocaqdan götürün. Nuş olsun! loading... Pure Love\nBunu ev toyuyla elesrn lezzet eliyer AMA broylernen getiyyen\n9 noyabr 2016 21:28\nSarmisagi çixmaqla dadlı olar\n9 noyabr 2016 19:02\nCox qarisiq reseptdir.Terkibini sevmedim\n9 noyabr 2016 16:13\n# 4 Canımı yaktıktan sonra, hiç birşey olmamış gibi helallik isteyenler! Cehennemde yandığınızı görsem üzerinize benzin dökerim... ! Onun_Mələyi Lobya və sarımsaq yemədiyim üçün mənlik olmadı.bəlkə yaşıl lobya əvəzinə qırmızı lobya elave etsek yaxşı olar.özüdə pamidorsuz...menim emim qızı hazırlamışdı çoxda dadlı olmuşdu...teşekkürlerr\n9 noyabr 2016 16:10\nIci qariwig oldu\n9 noyabr 2016 15:03


Sofiya Kovalevskaya — Vikipediya\nSofiya Vasiliyevna Kovalevskaya (rus. Со́фья Васи́льевна Ковале́вская, d. 15 yanvar 1850 – ö. 10 fevral 1898) — rus riyaziyyatçısı və mexaniki.\nSofiya Vasilyevna Korvin Krukovski zadəganlara mənsub, yaxşı təhsil almış valideynlərin ortancıl uşaqları olaraq 15 yanvar 1850-ci ildə Moskvada anadan olub. Sofiyanın atası Rusiya ordusunda general idi. Sonya adı ilə tanınan Sofiya həyatı boyunca yayınlarında cinsiyyətinin anlaşılmasının qarşısını almaq üçün həyat yoldaşının soyadının bir hissəsindən istifadə etdi.\nÇox kiçik yaşından riyaziyyata maraq göstərən Sofiya Moskvada, sonra da Sankt-Peterburqda xüsusi müəllimlər və tərbiyəçilər tərəfindən dərs aldı. Sofiyanın riyaziyyata böyük maraq duymasına əmisi Pyotr Vasilyeviç Krukovski təsir etmişdi. Sofiya 11 yaşındaykən evlərinin təmiri zamanı divar kağızlarının əskikliyinə görə öz otağının üstündə diferensial və inteqral hesab məsələləri olan kağızlarla örtülməsi səbəbi ilə bu "qəribə" simvolları və həlləri anlamağa çalışarkən riyaziyyata böyük həvəs oyanmışdı.\nLiseyi bitirdiyi zaman Sofiyanın bütün həvəsi universitetdə təhsil almaq idi. Lakin o dövrdə Rusiyada bir qadın üçün bu imkansız idi. Buna görə də Sofiya Qərbi Avropaya getmək üçün bir plan hazırladı. Ailə qurmamış gənc qızlara atalarının icazəsi olmadan səyahət icazəsi verilmədiyi üçün Sofiya gənc bir paleontologiya tələbəsi Vladimir Kovalevski ilə ailəsinin etirazlarına baxmayaraq bir rəsmi nigah qurdu. (Eyni ildə məşhur rus yazıçısı Dostoyevski də Sofiyanın özündən böyük bacısı Annaya evlənmə təklifi etmişdi, ancaq ailəsi bu nigaha razılıq verməmişdi.)\nSofiya və Vladimir 1869-cu ildə Rusiyanı tərk edərək Almaniyaya Heydelberqə getdilər. Sofiya orada riyaziyyat və təbiət elmləri təhsili almağına ümid edirdi. Lakin orada qadınların dərslərdə iştirakına icazə verilməməsi ilə qarşılaşdı. Sofiya universitet səlahiyyətliləri ilə danışaraq riyaziyyat və fizika dərslərinə və seminarlarına (Lulia Lermontova ilə birlikdə) qatılmaq izni ala bildi.\n1871-ci ildə Sofiya Berlinə getdi və orada diferensial və inteqral hesab mövzusunda böyük mütəxəssis olan Karl Viestrass ilə xüsusi olaraq işlədi. 1874-cü ilin baharında 3 məqalə yayınladı. Eyni ildə Viestrassın cəhdi ilə Göttingen Universiteti onu törəməli diferensial tənliklərlə bağlı çalışmalarındakı uğurlarına görə riyaziyyat doktoru elmi dərəcəsi ilə mükafatlandırdı.\nSofya elmi vəzifədə çalışmaq üçün iş axtarmağa başladı. Lakin o dövr üçün tapa biləcəyi ən yaxşı işin qız liseylərində hesab dərsləri müəllimliyi olduğunu anladı. Altı il müddətində riyaziyyat çalışmalarından uzaq qaldı. Bu müddət ərzində Sofiya ilə Vladimirin rəsmi kağız üzərindəki nigahı artıq bir eşq nigahına çevrilmişdi. Onların öz aralarında Fufa (Sofiya) adı verdikləri bir qızları da olmuşdu. Vladimir pul qazana bilmək üçün çox riskli sayılan işlərə cəhd göstərmişdi. Bu cəhdləri boşa çıxınca ümidsizliyə qapılmış və 1883-cü ildə intihar etmişdi.\nVladimirin ölümündən əvvəl Sofiya riyaziyyat çalışmalarına xüsusi bir çərçivədə yenidən başlamışdı. Abel inteqralları üzərinə 1880-ci ildə elmi konfransda çox yaxşı qarşılanan bir məlumat təqdim etmişdi. 1882-ci ildə işığın sınması ilə bağlı çalışmalara başladı və bu mövzu ilə əlaqəli üç məqalə yayınladı. Növbəti il çox istədiyi elmi dünyaya daxil olmaqla bağlı bir fürsət əldə etdi. 1880-ci ildə iştirak etdiyi konfransda tanış olduğu bir riyaziyyatçı Gösta Mittaq-Leffler onu müvəqqəti də olsa, Stokholm universitetində dərs verməyə dəvət etmişdi. İsveçdə olduğu dövrdə Sofya analizin ən yeni mövzuları ilə bağlı dərslər verdi və həmin mövzularda əhəmiyyətli araşdırmalar apardı.\nBeş il sonra professorluq vəzifəsi aldı. Beləliklə, Sofiya bir Avropa universitetində 18-ci yüzillikdə vəzifə daşıyan Laura Bassi və Mariya Qaetana Aqnesidən sonra 19-cu yüzillikdə elmi dərəcə almış ilk qadın oldu. Stokholm universitetində olarkən Sofiya yeni bir jurnal "Acta Mathematica"-nın redaktoru vəzifəsinə də təyin edilmişdi. Eyni zamanda ölkələrarası konfransların təşkil olunmasında da rol almışdı. Ən böyük elmi uğuru 1888-ci ildə "sərt bir cismin sabit bir nöqtə ətrafında dönməsi ilə bağlı" başlıqlı məqaləsini nəşr etdirdiyində gəldi və bu məqaləsi Fransa Elmlər Akademiyası tərəfindən verilən Bordin mükafatı ilə mükafatlandırıldı. Hətta Akademiya Sofiyanın bu çalışmasından o dərəcədə təsirlənmişdi ki, mükafat məbləğini 3 min frankdan 5 min franka qaldırmışdı.\nSofiya 1888-ci ildə bir qrip infeksiyası keçirdi və bu naxoşluğu daha sonra sətəlcəmə çevrildi. Sətəlcəmdən qurtula bilməyən Sofiya 10 fevral 1891-ci ildə Parisdə öldü.\nMənbə — "https://az.wikipedia.org/w/index.php?title=Sofiya_Kovalevskaya&oldid=5095192"\nLast edited on 27 mart 2020, at 04:21\nBu səhifə sonuncu dəfə 27 mart 2020 tarixində, saat 04:21-də redaktə edilib.


Bakı aeroportunda insident – Qafqaz Xəbər Agentliyi – qafqaznews.az\nBakı aeroportunda insident\nSeptember 3, 2014 18:21 Admin\nBakıda Heydər Əliyev Beynəlxalq Hava Limanında İstanbuldan gələn Azərbaycan vətəndaşının çamadanında soyuq silah aşkar edilib.\nANN.Az-ın Dövlət Gömrük Komitəsinin mətbuat xidmətinə istinadən verdiyi məlumata görə, İstanbul-Bakı aviareysi ilə Heydər Əliyev Beynəlxalq Hava Limanına daxil olan Azərbaycan vətəndaşı Kərim Ziyadxanova məxsus baqaj rentgen aparatından keçərkən monitorda bıçağa oxşar əşyanın təsviri görünüb.\nHava Nəqliyyatında Baş Gömrük İdarəsinin əməkdaşı həmin yükə təkrar gömrük baxışı keçirib və bu zaman K.Ziyadxanova məxsus çamadandan gömrük nəzarətinə təqdim olunmayan, metaldan hazırlanan və ümumi uzunluğu təxminən 290 mm, “beşbarmağ”a oxşar dəstəyində isə “U.S.1918” hərf və rəqəm işarələri həkk olunan 1 ədəd bıçaq aşkar edilib.\nİlkin araşdırma zamanı K.Ziyadxanov izahatında aşkar olunan bıçağı San-Marinodan suvenir kimi 20 avroya aldığını, lakin qadağan olunduğunu bilmədiyinə görə Azərbaycan Respublikasına gətirdiyini deyib.\nƏdliyyə Nazirliyi Мәһkəmə Ekspertizası Mərkəzinin arayışına əsasən, sözügedən predmet zavod üsulu ilə istehsal edilib, iki tərəfi kəsici, ucu deşici və əzici-vurucu xassələrə malik, kombinə edilmiş kastet-xəncərdir və soyuq silah hesab edilir.


Geologiya və Geofizika İnstitutu tərəfindən Naxçıvanda uğurlu tədqiqatlar aparılıb\nNaxçıvan ərazisi Yura və Paleosen dövrləri ərzində mərhələ-mərhələ saat əqrəbinin istiqamətində 30-40 dərəcə, eosen dövründə isə əks istiqamətdə 20-25 dərəcə dönüb. Bu, AMEA Geologiya və Geofizika İnstitutunun əməkdaşları tərəfindən aparılmış tədqiqatların nəticəsində məlum olub.\nBu elm müəssisəsinin Geomaqnetizm şöbəsinin müdiri, professor Mənijə İsayevanın rəhbərliyi ilə qeyd olunan ərazilərdə 2015-ci ildən indiyədək yura, paleosen və eosen yaşlı çöküntülərdə paleomaqnit tədqiqatları aparılıb.\nDigər tədqiqatların nəticələrinin analizi göstərir ki, Böyük Qafqazın cənub-şərq hissəsində yer qatının qərbdən şərqə doğru horizontal hərəkətləri şimala doğru daha sürətlə artır. Hərəkətlərin dönmələri isə azalır. Bu proseslər Böyük Qafqaza məxsus olan gərginliyin maksimal qiyməti və geodinamik aktivliyi ilə əlaqəlidir.\nM.İsayeva bildirib ki, alınmış paleomaqnit nəticələr tədqiqat obyekti olan regionlarda Yerin maqnit sahəsinin xarakteri haqqında məlumatlar verir. Bu məlumatlar Naxçıvan ərazisinin və Böyük Qafqazın cənub-şərq hissəsinin Yura, Paleosen və Eosen dövrlərini əhatə edən ümumi paleomaqnit şkalasının qurulmasına imkan yaradır.


Azərbaycan istehsalçısı bazara rəqəmsal TV üçün dekoderlər çıxarır\nCəmiyyət 5 Yanvar 2012 14:42 (UTC+04:00)\nAzərbaycan, Bakı, 5 yanvar /Trend müxbir H.Vəliyev/\nKompüter avadanlıqları istehsalı üzrə ixtisaslaşan KÜR zavodu rəqəmsal televiziya üçün dekoderlərin kütləvi istehsalına başlayıb. Bu barədə cümə axşamı Trend-ə KÜR zavodundan məlumat veriblər.\n"Onlar yaxın 10 gündə satışda olacaq. Dekorderlər "Prestije" brendi altında kompüter və məişət texnikası mağazalarının pərakəndə satış şəbəkələrinə çatdırılacaq", - müəssisədən bildiriblər.\nDekoderlərin zavodun obyektlərində seriya istehsalının buraxılışı onların qiymətinin xeyli azadılmasına və dekoderlərdən əhalinin geniş təbəqəsinin istifadəsinə imkan verdi. İlkin olaraq dekoderlər satışa 30-40 manata çıxarılacaq.\nAzərbaycanda rəqəmsal yayımın inkişafı Rabitə və İnformasiya Texnologiyaları Nazirliyi qarşısında qoyulan prioritet vəzifələrdən biridir. Nazirlik yaxın müddətdə respublikanın bütün ərazisində rəqəmsal yayımı genişləndirmək niyyətindədir.\nAzərbaycanda rəqəmsal televiziyaya keçid analoq siqnalın rəqəmsalla əvəz olunmasını nəzərdə tutur. "Teleradio" İstehsalat Birliyi artıq respublika əhalisinin 85 faizini əhatə etməyə imkan verən şəbəkə infrastrukturunu qurub. 2012-ci ilin sonuna qədər ölkənin ucqar ərazilərinin və yaşayış məntəqələrinin rəqəmsal siqnalla tam əhatə olunması gözlənilir.\nAzərbaycanda analoq yayım ölkə tam rəqəmsal televiziya yayımına keçdikdən sonra dayandırılacaq. Nazirliyin iş planına əsasən, rəqəmsal televiziyaya tam keçid 2013-cü ildə gözlənilir.\nTeleviziyanın rəqəmsal yayımına keçmək üçün abunəçilər dekoder əldə etməlidirlər.\nYanvarın 5-nə olan rəsmi məzənnə 0,7865 AZN/USD təşkil edir.


“Reuters” agentliyi: "Rusiya-Türkiyə əməkdaşlığı Avropanı qorxudur"\n02 Avqust 2016 - 09:03\n“Reuters” agentliyi:"Rusiya-Türkiyə əməkdaşlığı Avropanı qorxudur"\nRusiya və Türkiyənin “Türk axını” layihəsinin bərpa olunmasının mümkünlüyü ilə bağlı açıqlamaları Avropa İttifaqında ciddi narahatlığa səbəb olub. Bu barədə "Reuters" agentliyi Avropa İttifaqındakı mənbələrə istinadla məlumat yayıb.\nBrüsseldə hesab edirlər ki, yeni qaz kəmərinin çəkilməsi Moskvanın mövqeyini möhkəmləndirəcək.\nAvropa diplomatlarının fikirincə, “Türk axını”nın çəkilməsindən sonra Ukrayna Avropanın əsas qaz tranziti ölkəsi statusunu itirəcək. Avropa İttifaqının Rusiyanın “Qazprom” şirkətindən aslılığı daha da artacaq. Eyni zamanda Xəzər bölgəsindən alternativ qaz nəqli mənbələri bağlanacaq.\n“Əgər Moskva Ukraynanı Türkiyəyə dəyişməyə qərar versə, Türkiyə ilə Rusiyanın yeni dostluğu problem olar bilər”, – deyə Avropa İttifaqının yüksək vəzifəli məmurlarından biri bildirib.\n"Reuters" agentliyinin mənbəsinin sözlərinə görə, Ankara Rusiyadan ucuz qaz almaqda maraqlıdır və böyük ehtimalla Avropa İttifaqına bir sıra problemli tələblər irəli sürəcək. Avropada Rusiya və Türkiyə prezidentlərinin qarşıdan gələn görüşünü narahatlıqla müşahidə edəcəklər. Brüsseldə ehtiyat edirlər ki, bu görüşdə “Türk axını” layihəsinin bərpa olunması ilə bağlı razılıq əldə oluna bilər.\nXatırladaq ki, “Türk axını” layihəsi Rusiyadan Qara dənizin dibi ilə Türkiyəyə qaz boru kəmərinin çəkilməsini, buradan isə Yunanıstan sərhəddinə qədər davam etdirilməsini nəzərdə tutur. Layihəinin həyata keçirilməsi ilə bağlı Moskva və Ankara arasında razılıq əldə olunsa da, hökumətlərarası saziş imzalanmamışdı.\nTürkiyədə Rusiyanın Su-24 təyyarəsi vurulduqdan sonra layihə ilə bağlı müzakirələr dayandırılmışdı.


Təzəpir məscidinin qarşısında yerləşən Mərkəzi Parkın açılışı olub\nBakının Yasamal rayonu ərazisində yerləşən Təzəpir məscidinin qarşısındakı bağın və Füzuli küçəsi boyunca salınmış Mərkəzi Parkın açılışı olub. Açılışda ölkə başçısı İlham Əliyev və Birinci vitse-prezident Mehriban Əliyeva iştirak ediblər.\nPrezident İlham Əliyevin göstərişlərinə uyğun olaraq Nazirlər Kabinetinin müvafiq qərarlarına əsasən keçmiş “Sovetski” adlanan ərazidə abadlıq və yenidənqurma işlərinə 2013-cü ilin noyabr ayında start verilib və işlər mərhələlərlə icra olunmaqdadır.\n"İslaminSesi" bildirir ki, ərazi orijinal layihə əsasında yüksək səviyyədə abadlaşdırılıb, burada müasir tələblərə uyğun yeni istirahət parkı salınıb.\nTEQLƏR: Təzəpir məscidinin qarşısında yerləşən Mərkəzi Parkın açılışı olub


Mariya Tudor: Türklərdə Milli Şüur Problemi\nMənbə: Əhməd Ağaoğlu- İran və inqilabı\nSırası gəlmişkən onu da qeyd edək ki, İrana mədəniyyət tarixində mövqe verən, fikir və ədəbi cərəyanların ahmısı türk hakimiyyətləri zamanlarında vücuda gəlmişdir. Ondan əvvəlki dövrlərdə İranın vermiş olduğu yeganə əsər Zərdüştün " Zənd Avesta"sı ilə pəhləvi dilindəki ikinci dərəcəli dini mahiyyətdəki yazılardır. İranın hələ də yaşayan ilk böyük şairləri, məsələn, Rudəki, Unsuri, Usəndi, Firdovsi, Sədilər, Hafizlər və s. hamısı türklər zamanına təsadüf edir.\nSƏFƏVİLƏR: Şiəlik və şiə məzhəbinin əsas və dövlət dini olaraq tanınması Şah İsmayılın adı ilə başlar. Vaqiən şiəlik Şah İsmayıldan əvvəl də mövcuddu və ta islamiyyətin ilk zamanlarında başlamışdı. Hələ Ömər zamanında islamiyyətlə zərdüştlük ilk təmasa girdiyi gündən etibarən ələvilik, zərdüştlüyün islamiyyətə qarşı apardığı əksül-əməlin bir ifadəsi oldu. Daha o zamanlar Zərdüştün "Hüquqi ilahiyyə" nəzəriyyəsi ilə Məhəmmədin "İcmayi-ümmət" nəzəriyyəsi və İran peyğəmbərinin " Bəşəri iradənin sərbəstliyi" haqqında duyğuları və eynilə Zərdüştün bəşəri allahlıq vəsfinə iştirak etdirilməsinə müqabil Məhəmmədin allahlıq vəsfi ilə bəşər arasına keçilməz ayrılıqlar qoyması kimi bir-birinə tamamən zidd olan zehniyyətlər arasında dərin çarpışmalar meydana gəlmiş və bu çarpışmaların məhsulu olaraq şiəliyin teoloji cəbhəsi qurulmuşdur. Onun siyasi cəbhəsinə gəlincə, son İran şahı II Yezdəgərdin qızı Şəhrəbanu ilə Əlinin oğlu Hüseynin evlənməsindən doğulan Zeynalabdinin hüquqi-ilahiyyətçi olan İranlıların nəzərində bir tərəfdən sasani sülaləsinin, digər tərəfdən də Məhəmmədlə Əlinin doğrudan doğruya varisi, "fasiləsiz xəlifəsi" olması çox təbii idi. Bu xilafətin intixab təhriki ilə deyil, oğlan övladdan miras yolu ilə keçməsi hökmdarlıq haqqındakı əski İran nəzəriyyəsinə çox uyğundu.\nBundan başqa, qədim Zərdüşt ənənəsində Zərdüştün oğlu bəzi əlamətlər müəyyənləşəndən sonra zühur edərək, "behdinləri" qurtarmayacaqdımı? Bu dəfədə bu rolu imam Zeynalabdinin övladından XII İmam Mehdi oynamazmı? Bu surətlə Səfəvilər zühur etmədən çox əvvəl nəzəriyyə qurulmuş və ələvilik islam aləminin hər tərəfinə sirayət edərək müxtəlif şəkillər almışdır.\nGönderen Mariya Tudor zaman: 08:42


Cüce Dedektif Şerlok - Sherlock Gnomes - Cirtdan.TV\n2018-cü(ci) il istehsalı olan HD keyfiyyətli Cüce Dedektif Şerlok - Sherlock Gnomes(Sherlock Gnomes) video materialı Cirtdan.TV portalında 2019.09.15 tarixində dərc olunmuş və onu 1641 istifadəçi online izləmişdir.\nGarden gnomes, Gnomeo və Juliet, digər bağ bəzəklərinin sirli yoxa çıxmasını araşdırmaq üçün tanınmış detektiv Sherlock Gnomes-u işə götürürlər.\nFilmdə çəkilmişlər: Johnny Depp, James McAvoy, Emily Blunt\nÖlkə: Böyük Britaniya, ABŞ\nRejissor: John Stevenson\nCüce Dedektif Şerlok - Sherlock Gnomes videosunu online ləngiməsiz yaxşı keyfiyyətdə izləmək üçün (avtomatik yüklənir), sizin internetin sürəti 1Mbit/s-dən artıq olmalıdır. Videonun yüksək keyfiyyətdə izlənməsi üçün internetin sürəti 2Mbit/s-dən artıq olmalıdır.\nƏgər sizin internetin sürəti Cüce Dedektif Şerlok - Sherlock Gnomes videosuna bir başa baxmağa imkan vermirsə, pauza düyməsinə basaraq bir neçə dəqiqə gözləyin. Daha rahat izləmə üçün biz sizə Mozilla,Opera və ya Google Chrome-u yükləməyi məsləhət görürük.\nƏgər "Cüce Dedektif Şerlok - Sherlock Gnomes" video materialının yayımına çıxış dayanıbsa və ya adı çəkilən video materialın saytdan silinməsini istəyirsinizsə bizimlə əlaqə saxlayın\nİnanılmaz Aile 2 - Inc...\nHABABAM SINIFI 1974 - ...\nne gozel,menim ucun esl tapinti oldu)))


«Görəsən, dövlətin torpağını öz şəxsi mülkü hesab edən Ağalıq kənd bələdiyyəsinin sədri Natiq Musayevə «dur!» deyən tapılacaqmı?!» » xeberdaram.az\nŞabran rayonunun Daşlıyataq kənd sakini Bağırov Şıxseyid Məmmədrza oğlununun Azərbaycan Respublikasının Prezidenti cənab İlham Əliyevə, Azərbaycan Respublikasının Birinci vitse-prezidenti Mehriban xanım Əliyevaya və Azərbaycan Respublikası Ədliyyə Nazirliyinin Bələdiyyələrlə İş Mərkəzinin rəisi Zahir Əlizadəyə ünvanlı şikayət ərizəsi daxil olub.\n2012-ci ildə kəndimizin mal-qarası üçün nəzərdə tutulan örüş yerindən 30 sot torpağın mənə verilməsini Ağalıq kənd bələdiyyəsinin sədri Natiq Musayevdən xahiş etdim. Təbii ki, kənd əhalisinin razılığı ilə. Əvvəlcə Natiq Musayev mənə «Sənə sənəd verə bilmərəm. Ora örüş yeridir. Sadəcə, oranı təmizləyib əkib-becərə bilərsən» dedi. Mən də həyat yoldaşım, xəstə bacım və oğlumla birlikdə həmin ərazini daş-kəsəkdən, kol-kosdan, alaqdan təmizləyib taxıl əkdim. Bu minvalla 3 il həmin ərazidə taxıl, bostan-tərəvəz məhsulları əkib becərdim.\nŞikayət ərizəsində toxunulan faktları dəqiqləşdirmək üçün şikayətçi ilə əlaqə saxladıq. Ş.Bağırov şikayətindəki faktları təsdiqlədi. Məsələ ilə əlaqədar Ağalıq kənd bələdiyyəsinin sədri Natiq Musayevlə də telefon əlaqəsi saxladıq. Bələdiyyə sədri isə şikayətin əsassız olduğunu bildirdi.


Daha çəkici olmaq istəyənlər üçün məsləhətlər | Qadın Klubu\nƏsas səhifə / Əsas menu / Gözəllik / Daha çəkici olmaq istəyənlər üçün məsləhətlər\nDaha çəkici olmaq istəyənlər üçün məsləhətlər\nSamira 13.04.2015\tGözəllik\n211 Baxışlar Whatsapp ilə PaylaşDaha çəkici olmaq istəyənlər üçün məsləhətlər\nƏslində hər qadın çəkicidir, yalnız bunu ortaya çıxarmaq üçün özündə bir neçə dəyişiklik etməldir.\nSaçlarınızla göz qamaşdırın\nUzun və çiyinlərə tökülən ipək saçlar olduqca cazibədardır. Xüsusilə çiyinləri açıq bir paltar geysəniz və saçlarınızı bir tərəfə doğru toplarsanız … Saçlarınız qısadırsa kədərlənməyin, taxma saçlar və qaynaqlar köməyinizə çatacaq.\nQırmızının gücündən faydalanın\nQırmızı rəngin dişiliyin əhəmiyyətli bir parçası olduğunu heç ağılınızdan çıxarmayın. Əgər bir yerdə diqqətləri üzərinizə yığmaq istəyirsinizsə, qırmızı sizin üçün ən ideal seçim olacaq. Qəşəng bir qırmızı paltardan daha cazibədar göstərəcək nə ola bilər?\nGözləriniz dumanlı baxsın\nDumanlı göz makiyajı, gözləri iri göstərmənin bir yolu, üstəlik hüznlü bir seksuallıq qatır. Dumanlı göz makiyajını, gecə bir yerə gedərkən rahatlıqla istifadə edə bilərsiniz, belə baxışlar baxışlar kişilər üzərində olduqca təsirlidir.\nTəsirli qoxu sürün\nBir qadının yanından keçərkən onu dərk etməyin ən əhəmiyyətli yolu parfümeriyadır. Qoxular kişilərin başını hərləndirə bilər. Özünüzə uyğun qoxunu tapın. Xüsusilə vanil, gül, portağal çiçəyi və ya lavanda bir ipucu olaraq nəzərinizdə qalsın.\nFərqli aksesuarlar taxın\nBir şapqa və ya parlaq bir boyunbağı, tək bir üzük … Bəzən tək rəng və düz bir paltara ilişən, gərdanınızı işıltıyla dolduran bir boyunbağı və ya başınızdakı qəşəng bir şapka, sizi mühitin ən seksual qadını edə bilər.\nDodaqlarınızla maraq toplayın\nKişilər bilir ki, qadınlar ağızlarını yalnız danışmaq və yemək üçün istifadə etməzlər. Buna görə, dodaqlarınızda marağı yığmaq üçün sadə bir makiyaj hiləsiylə onları olduğundan daha iri və dolğun göstərə bilərsiniz. Üst dodaqda işıltılı bir krem və parladıcı istifadə edərək, diqqəti dodaqlarınıza çəkin.\nPaltar seçkisində bir az sinə dekolteli buluz seçə bilərsiniz. Həddindən artığa qaçmayın amma seksual göstərmək üçün dekolte bölgəsinə bir az işıltılı krem də sürsəniz, artıq gözlər həmişə sizdə olacaq.\nYüksək topuqla bir addım önə çıxın\nQıçlarınız uzun və siz daha seksual görünürsünüz.\nAnında daha cazibədar görünmək və hiss etmək üçün dantel olanpaltarların gücünü unutmamalıyıq!\nWhatsapp ilə Paylaş\tçəkici olmaq Dantellə cazibə Fərqli aksesuarlar ipək saçlar Qırmızının gücü Təsirli qoxu Yüksək topuq\t2015-04-13\nTəqlərçəkici olmaq Dantellə cazibə Fərqli aksesuarlar ipək saçlar Qırmızının gücü Təsirli qoxu Yüksək topuq\nƏvvəlki Pəhriz gündəliyi ilə sağlam arıqlayın\nNövbəti Uşağı çox öpmək olmaz


“Qələbəmiz Jirinovskini ciddi narahat edir” - Modern.Az Azərbaycan və dünya xəbərləri\n2 Avqust 2021, 08:55 | PARLAMENT\n“Qələbəmiz Jirinovskini ciddi narahat edir”\n“Rusiya Liberal Demokrat Partiyasının sədri, Dövlət Dumasının üzvü Vladimir Jirinovskinin Azərbaycana qarşı mövqeyi, ölkəmiz haqqında səsləndirdiyi fikirlər Rusiya-Azərbaycan münasibətlərinin ruhuna uyğun deyil. Bu gün Azərbaycan-Rusiya əlaqələri strateji tərəfdaşlıq səviyyəsində dəyərləndirildiyi halda, Vladimir Jirinovskinin davranışları hazırkı münasibətlərimizə zərər vurmaq məqsədi daşıyır”.\nDeputat bildirib ki, Vladimir Jirinovski Rusiyanın “Komsomolskaya Pravda” radiosuna müsahibəsində bir sıra ölkələr, o cümlədən Azərbaycanla bağlı qərəzli mövqeyini ortaya qoyaraq siyasətçiyə yaraşmayan fikirlər səsləndirib. Onun fikirləri siyasətçidən daha çox təxribatçı, avantüristin mövqeyidir. Biz dəfələrlə Rusiya liberal-demokratlarının rəhbərinin Azərbaycanla yanaşı Türkiyənin haqqında da qəbulolunmaz fikirlər səsləndirdiyinin şahidi olmuşuq. Bu dəfəki müsahibəsində də o, eyni mövqe sərgiləyib. Hətta digər slavyan xalqlarına da qarşı şovinist mövqe ortaya qoyub.\nMillət vəkilinin sözlərinə görə, bütün bunlar V.Jirinovskidə imperialst sterotiplərinin göstəricisidir:\n“O, müsahibəsində dəfələrlə keçmiş rus imperiyasını xatırladır. Amma unudur ki, keçmiş keçmişdə qalıb. Tarixin təkərini geri döndərmək onun üçün yalnız xəyal ola bilər. Azərbaycan cəmiyyəti Jirinovskini işğalçı Ermənistanın fəal təəssübkeşi kimi də yaxşı tanıyır. Yəqin İkinci Qarabağ müharibəsində Azərbaycanın qələbə qazanması, torpaqlarımızın erməni işğalından azad olunması bu rus “siyasətçisini” ciddi narahat edir. Bu səbəbdən də, Azərbaycanın daxili siyasəti ilə bağlı qeyri-ciddi proqnozlar verir. Məncə, Azərbaycanda mövcud milli birliyin, xalqın Prezident İlham Əliyevin ətrafında sıx birləşdiyini Jirinovski də yaxşı bilir. Prezident İlham Əliyevin Ali Baş Komandanlığı ilə torpaqlarımızın erməni işağlından azad edilməsi, qazanılan zəfər bu birliyi daha da gücləndirib. Eləcə də, siyasi islahatlar fonunda sağlam iqtidar-müxalifət dialoqu qurulub, yeni siyasi konfiqurasiya yaradılıb. Bunun nəticəsi kimi, bu gün dövlətin təməl prinsipləri ətrafında bütün siyasi partiyalar həmrəylik nümayiş etdirir. Prezident İlham Əliyevin dəmir yumruğu birlik və tükənməz güc rəmzi kimi bütün dünyanı heyran etməkdədir. Bütün bunların fonunda, Jirinovskinin ölkəmizlə bağlı “proqnozu” yalnız “siyasi sayıqlamalar” kimi dəyərləndirilə bilər. Ümumiyyətlə, V.Jirinovski Rusiya cəmiyyətində bu ölkənin siyasətinin əxlaqi dəyərlərə, insani münasibətlərə, Rusiyanın daxili qanunvericiliyinə, üzvü olduğu Rusiya Dövlət Dumasının şərəfinə, beynəlxalq hüquq norma və qaydalarına əməl etməyən, Rusiya siyasətinin ən məşhur şoumeni adını alıb. Belə olan təqdirdə belə bir şəxsin hər hansı fikirləri ciddiyə alınmamalıdır”.


Respublikada avtomobil yollarının vəziyyəti barədə növbəti məlumat açıqlanıb\nAzərbaycan Avtomobil Yolları Dövlət Agentliyi (AAYDA) yanvarın 14-nə saat 17:00-a hava şəraiti ilə əlaqədar respublikanın avtomobil yollarının vəziyyəti haqqında məlumat yayıb.\nAgentliyin İctimaiyyətlə əlaqələr şöbəsindən AZƏRTAC-a verilən məlumata görə, “Zəfər” yolunda yağıntı yoxdur, 4-5 dərəcə şaxta var. Gün ərzində yolun qardan təmizlənməsi istiqamətində müvafiq tədbirlər görülüb və nəqliyyat vasitələrinin normal hərəkəti təmin olunub.\nToğanalı-Kəlbəcər-İstisu yolunda yağıntı yoxdur, şaxta 5-10 dərəcə təşkil edir. Gün ərzində yolun qardan təmizlənməsi istiqamətində müvafiq tədbirlər görülüb. Şinləri zəncirlənmiş nəqliyyat vasitələrinin hərəkəti təmin olunub.\nBakı-Quba-Siyəzən, Şabran, Quba və Qusar rayonları ərazisində yağıntı yoxdur, 1-2 dərəcə şaxta var. Xınalıq yolunda da yağıntı yoxdur, 5-7 dərəcə şaxta var. Yollarda nəqliyyat vasitələrinin normal və təhlükəsiz hərəkətinin təmin olunması məqsədilə müvafiq tədbirlər görülüb.\nGiləzi-Xızı-Xızı rayonu ərazisində yağıntı yoxdur, 1-2 dərəcə şaxta var. Yolda nəqliyyat vasitələrinin hərəkəti təmin olunub.\nBakı-Qobustan yolunda yağıntı yoxdur, 2-3 dərəcə şaxta var. Hazırda yolun buz bağlamış hissələrinə qum-duz səpilir. Yolda hərəkət təmin edilib.\nQobustan-Şamaxı-Muğanlı yolunda yağıntı yoxdur, 1-2 dərəcə şaxta var. Hazırda kənd yollarında yolun buz bağlamış hissələrinə qum-duz səpilir. Yolda hərəkət təmin olunub.\nMuğanlı-Ağsu-Yevlax yolunda yağıntı yoxdur, gün ərzində yolun buz bağlamış hissələrinə qum-duz səpilib. Yolda nəqliyyat vasitələrinin normal hərəkəti təmin olunub.\nMuğanlı-İsmayıllı yolunda yağıntı yoxdur, gün ərzində yolun buz bağlamış hissələrinə qum-duz səpilib. Yolda nəqliyyat vasitələrinin normal hərəkəti təmin edilib.\nİsmayıllı-Qəbələ-Oğuz-Şəki yolunda yağıntı yoxdur, Qəbələ rayonu ərazisində 1-2 dərəcə şaxta var. Gün ərzində yolun buz bağlamış hissələrinə qum-duz səpilib. Yolda nəqliyyat vasitələrinin normal hərəkəti təmin olunub.\nŞəki-Qax-Zaqatala yolunda yağıntı yoxdur, yolda nəqliyyat vasitələrinin normal hərəkəti təmin edilib.\nŞəmkir-Gədəbəy yolunda yağıntı yoxdur, gün ərzində yolun buz bağlamış hissələrinə qum-duz səpilib. Yolda nəqliyyat vasitələrinin normal hərəkəti təmin edilib.\nGəncə-Daşkəsən-Xoşbulaq yolunda yağıntı yoxdur, 4-5 dərəcə şaxta var, gün ərzində yol qardan təmizlənib, qum-duz səpilib. Yolda nəqliyyat vasitələrinin normal hərəkəti təmin olunub.\nƏlət-Astara yolunda marşrut boyu yağıntı və şaxta yoxdur, yolda nəqliyyat vasitələrinin hərəkəti təmin edilib.\nMasallı–Yardımlı yolunda yağıntı yoxdur, 1-2 dərəcə şaxta var. Hazırda kənd yollarında yolun buz bağlamış hissələrinə qum-duz səpilib. Yolda hərəkət təmin olunub.\nLənkəran–Lerik-Lənkəran rayonu ərazisində yağıntı və şaxta yoxdur. Lerik rayonu ərazisində yağıntı yoxdur. 5-6 dərəcə şaxta var. Yolda nəqliyyat vasitələrinin hərəkəti təmin edilib.\nƏlət–Hacıqabul-Ucar-Yevlax-Gəncə-Qazax yolunda yağıntı yoxdur, yolda nəqliyyat vasitələrinin normal hərəkəti təmin olunub.\nHacıqabul–Bəhramtəpə–Horadiz yolunda yağıntı yoxdur, yolda nəqliyyat vasitələrinin normal hərəkəti təmin edilib.


“Brüssel görüşündən sonra Soçidə qəbul edilən sənədin icrası üçün...” -\n7 Dekabr 2021 19:59\n“Əslində məsələlər Soçi görüşündə müəyyənliyə qovuşub. Sadəcə ermənilər hələ də ümid edirlər ki, Brüssel görüşündə nələrsə dəyişəcək. Amma bu, onların ümididir və yeni situasiya yaranmayacaq. Xüsusilə, Şərq Tərəfdaşlığı Sammiti və başqa məsələlərin onsuz da böyük perspektivi yoxdur. Ermənistan imza atdığı sənədlərdəki öhdəlikləri yerinə yetirməyə məcbur olacaq”.\nBu sözləri Teleqraf.com-a Böyük Quruluş Partiyasının sədri, deputat Fazil Mustafa deyib.\nFazil Mustafa qeyd edib ki, Ermənistanın imza atdığı sənədlərin icrasını tezləşdirməməsi Brüssel sammiti ilə əlaqəli ola bilər. Onun fikrincə, Brüssel sammitində məsələlərin aydınlığa qovuşması dəqiqləşdikdən sonra Soçi görüşünə yenidən qayıdılacaq: “Yəni Soçidə qəbul edilən sənədin üzərində və onun əsasında məsələ həllini tapacaq”.\nDeputat bildirib ki, gərginliyin olması gözləniləndir: “Nə qədərki sülh müqaviləsi imzalanmayıb gərginlik mümkündür. Bu vəziyyət əslində bizim xeyrimizədir. Hər bir gərginlikdən biz öz xeyrimizə istifadə edirik. Onsuzda indi qeyri-müəyyən situasiyadır və bu, bizə sərf edir. Daha çox mövqelərdə möhkəmlənirik və zaman bizim xeyrimizə işləyir. Çünki biz bölgədə bərkimək siysətimizi bunun əsasında davam etdiririk”.


Yüksək bal toplayan, kənd məktəbində xidmət edən məzunumuz - Şəbnəmin uğur hekayəsi\nMən Şəbnəm Uğurlu Tofiq qızı Laçın şəhərində doğulmuşam. Müəllim ailəsində böyümüşəm. Bəlkə elə müəllim çörəyi ilə böyüməyimdəndir ki, uşaqlığımdan bu peşənin vurğunu olmuşam. Atam rus dili müəllimi idi və SSRİ maarif əlaçısı olub. Laçın rayonunda təhsilin inkişafında böyük xidmətləri olub. Dostları Şahmar Əkbərzadə, İsa İsmayılzadə, Nüsrət Kəsəmənli, Aydın İbrahimovun dəfələrlə Bakıya gəlməsini çox təkid etmələrinə baxmayaraq, atam hər zaman Laçında qalmağı və daha faydalı olduğu yerdə xidməti üstün tutmuşdur. Bəlkə elə buna görədir ki, mən bu gün müəllimlərin işə qəbul imtahanında topladığım yüksək balla şəhər məktəbində deyil, məhz laçınlı məcburi köçkünlərin müvəqqəti məskunlaşdıqları, Ağcabədi rayonu ərazisində yerləşən bir kənd məktəbində xidmət edirəm.\nBakı şəhəri 54 saylı orta məktəbi bitirmişəm. Azərbaycan Dillər Universitetinin məzunuyam. Ali məktəbi bitirdikdən sonra, bir müddət “Azərsun Holding”də tərcüməçi vəzifəsində çalışmışam. Əslən laçınlı olsam da, rayonumuz işğal altında olması səbəbindən, Bakı şəhərində böyümüşəm. Amma hər zaman, laçınlı məcburi köçkünlərin böyük bir qisminin yaşadığı, Ağcabədi rayonu ərazisində yerləşən, “Taxtakörpü"adlı bir qəsəbə olduğunu eşidirdim. Açığını desəm, heç vaxt orada yaşayacağımı düşünməmişdim. 2012-ci ildə MİQ imtahanına getdim. Yüksək bal topladım, istənilən məktəbə düşə biləcəyim anda, qərara gəldim ki, mənə daha çox ehtiyac olan yerdə olmalıyam, onsuz da şəhərdə yaxşı müəllim çoxdur. Elə yerlərdə isə, yaxşı müəllimə daha çox ehtiyac var. Və beləcə kənd mühitində pedoqoji fəaliyyətə başladım. Şəhərdə böyüyən və yaşayan biri kimi məişət çətinlikləri ilə üzləşdim, lakin şagirdlərin və valideynlərin mənə olan isti münasibəti, məni bir an olsun belə, verdiyim qərardan peşman etmədi. Odur ki, bu gün artıq 8-ci ildir ki, pedaqoji fəaliyyətimə davam edirəm. Mən bura gələndə özümə söz verdim ki, hər kəsə sübut edəcəyəm ki, peşəndə inkişaf etmək, yeniliklərə imza atmaq üçün, məkan əsla fərq etməz. Önəmli olan istəkdir.\nGənc müəllim olaraq, Azərbaycan Respublikası Təhsil Nazirliyinin daim diqqət mərkəzindəyəm. 2018-ci ildə cənab nazir Ceyhun Bayramovun ucqarlarda çalışan gənc müəllimlər ilə görüşündə iştirak etdik, səmimi bir ortamda, cənab nazirimizlə söhbətləşdik və həyat hekayəmizi böyük bir həvəslə və səbrlə dinlədi. Elə həmin ildə Azərbaycan Respublikası Milli Məclisinin Gənclər və idman komitəsinin, Azedu.az təhsil portalının və “Gənc müəllim” şəbəkəsinin birgə layihəsi olan “İlin gənc müəllimi” müsabiqəsini qatıldım. Cümhuriyyətin 100 illiyinə həsr olunan bu müsabiqədə, şagirdlərimlə ingilis dilində videoçarx hazırladıq və sosial şəbəkədə böyük bir rezonans yaratdıq. Bu müsabiqənin qalibi oldum. Və bu, mənim olduğu qədər, 8 ildir hər gün ünsiyyətdə olduğum şagirdlərimin uğuru idi. Təltifetmə Milli Məclisdə baş tutdu. Ən unudulmaz günlərdən biri idi.\nMən məsafələri heç vaxt əngəl hesab etməmişəm, fərqli şəhərlərdə olan beynəlxalq təhsil konfranslarında tezis yazaraq iştirak etmişəm. Məsələn, bu ilin yanvar ayında İstanbulda keçirilən beynəlxalq Təhsil Konfransında iştirak etdim və fərqli ölkələrdən olan müəllimlər qarşısında, yanvar ayı olmasından istifadə edərək, “20 Yanvar faicəsi" mövzusunda hazırladığım slayd ilə çıxış etdim. Onlar arasında Azərbaycanda olan da var idi, olmayan da, buna görə də, mən onlara çıxışımın sonunda, Bakını Bolşevik zülmündən azad etməyə gələn Nuru Paşanın Osmanlı əsgərlərinin məzarlarını Bakının ən hündür nöqtəsi olan Dağüstü parkda, Azərbaycan şəhidləri ilə bərabər uyuduqlarını bildirməyi, özümə borc bildim.\nBu gün mən çox xoşbəxtəm ki, yazdığım məqalələr, bədii yazılar, “Azərbaycan müəllimi” qəzetində və bir çox mətbuat orqanlarında çap edilir. Azərbaycan gəncliyi və Azərbaycan təhsili ilə bağlı proqramlarda qonaq qismində iştirak etmişəm. Mən xoşbəxtəm ki, Təhsil Nazirliyinin “Məktəblilər üçün oxu" layihəsində bütün Azərbaycan məktəbliləri üçün O.Henrinin “Son yarpaq" hekayəsini oxumuşam. Eyni zamanda yeni yaradılmış Gənc Müəllimlər Assosiasiyasının fəal üzvüyəm, çox xoşbəxtəm ki, Təhsil Nazirliyinin “Bizim Müəllim" layihəsinin iştirakçısıyam. Ən əsası buna görə xoşbəxtəm ki, 11 sentyabr 2019 cu ildə keçirilən Təhsil İşçilərinin Respublika Konfransında bütün Azərbaycan müəllimləri adından çıxış edən müəllim, məhz mən oldum! Və hər şeydən də çox buna görə xoşbəxtəm ki, mən bütün bunlara bəlkə də çoxunun adını belə eşitmədiyi kiçik bir köçkün qəsəbəsində nail olmuşam. Demək ki, çəkilən əziyyətlər heç vaxt itmir və bizlər daim ölkə başçısının və Təhsil Nazirliyi rəsmilərinin diqqətindəyik!


“Yanmış binanı mənə təmir etdirib pulu vermədilər” - QALMAQAL » Regionxeberleri.com\nRegionxeberleri.com » Sosial » “Yanmış binanı mənə təmir etdirib pulu vermədilər” - QALMAQAL\n“Yanmış, 12 ailənin yerləşdiyi yaşayış binasını mənə təmir etdirib pulumu ödəmədilər”.\nRegionxeberleri.com bildirir ki, bu sözləri “Qafqazinfo”ya şikayətində tikinti mütəxəssisi İlqar Məmmədov deyib. Bakı sakini olan şikayətçi bildirib ki, Xətai rayonu NZS qəsəbəsində yerləşən ikimərtəbəli binada yanğın baş verdikdən sonra sözügedən binanın təmir işləri onun öhdəliyinə verilib. Xətai rayon Mənzil Kommunal Təsərrüfatı Birliyinin təklifi əsasında tikinti işləri yekunlaşsa da sakin ödədiyi məbləği qurumdan ala bilmir:\n“Materiala və 12 ustaya 8400 manat pul ödənilib. O vaxt Xətai rayon Mənzil Kommunal Təsərrüfatı Birliyinin rəisi Əvəz İsmayılov idi və o, ödənişin verilməsini müxtəlif bəhanələrlə gecikdirdi. Daha sonra onun yerinə Sahib Babayev təyin olundu. S. Babayevlə görüşümdə mənə bildirdi ki, ödənişi Əvəz İsmayılovdan tələb etməliyəm. Bir çox üst instansiyalara müraciət etsəm də, cavab ala bilmirəm. Bircə Bakı Şəhər İcra Hakimiyyətindən cavab gəldi ki, məsələ Xətai rayon İcra Hakimiyyətinə yönləndirilib, araşdırılacaq.\nİcradan rəy verildi ki, iş müqaviləsiz görülüb və hər hansı bir ödəniş olunmayacaq. İndi mən bilmirəm pulumu kimdən tələb edim. Borcum olan sahibkarlar hər gün məndən pul tələb edir”.\nİlqar Məmmədov əlavə edib ki, artıq 1 ildir ki, pulunu ala bilmir. Belə ki, sözügedən yanğın hadisəsi ötən ilin noyabrında baş verib.\nXətai Rayon İcra Hakimiyyətinin ictimai-siyasi və humanitar məsələlər şöbəsinin müdiri Pənah İmanov “Qafqazinfo”ya açıqlamasında bildirib ki, vətəndaş rəsmi müraciət etdiyi təqdirdə məsələyə bir də baxıla bilər:\n“Əslində cavabda bizim mövqeyimiz bildirilib, ancaq yenə də vətəndaş müraciət etdiyi təqdirdə işinə baxılacaq. Başçımız da təzədir, məsələ yenidən araşdırılar. Vətəndaş aldığı cavabdan narazı qaldığı təqdirdə qanunlarımız imkan verir ki, məhkəməyə müraciət etsin”.


Alimlər yeni doğulan körpələr üçün süni ağciyər yaradıblar\nKanada və Almaniyadan olan bir qrup alim tərəfindən tənəffüs problemləri yaşayan yeni doğulan körpələr üçün xarici süni ağciyər yaradılıb. Süni ağciyər xüsusi qaz və oksigen qarışıqlarından deyil, havadan istifadə edir.\nwww.runews24.ru saytı xəbər verir ki, yeni işləmə qanı oksigen ilə zənginləşdirən ikitərəfli məsaməli membranlardan ibarət olan mikrokanallar sistemini özündə əks etdirir. Sözügedən konstruksiyada qan nasosların köməyi ilə deyil, sərbəst şəkildə dövr edir, təzyiqin dəyişməsi nəticəsində isə qan hüceyrələrinin zədələnməsinin qarşısı alınır. Cihazın parallelepiped formasında olması isə qanın tərkibini həmcins saxlayaraq körpələrə lazimi həcmdə çatdırılmasını təmin edir.